Izvor: REUTERS/Marko Đurica

Lik Bratislava Gašića, bivšeg ministra odbrane, od juče se nalazi i na fresci u Crkvi svetog Jovana, na brdu Bagdala iznad Kruševca, čiju je izgradnju finansirao, prenosi Blic.

Likovi bivšeg ministra i njegovog brata Bobana nalaze se, kako je i običaj kada je reč o ktitorima hrama, odmah pored lika sveca kojem je crkva posvećena, prenosi Blic.

Izgradnja hrama počela je krajem marta 2015. godine.

Crkveni kompleks na Bagdali zauzima površinu od dva hektara. Pre četiri godine izgrađena je kopija Njegoševe kapele koju je sa 50.000 evra finansirao Ljubomir Ćurčić, biznismen iz Rusije, ali je ona bila suviše mala da bi se u njoj služila liturgija.